钦定古今图书集成/明伦汇编/交谊典/第053卷 > 桓宽盐铁论 > 《散不足》
## 钦定古今图书集成/明伦汇编/交谊典/第053卷 > 桓宽盐铁论 > 《散不足》

古者不粥纴，不市食。及其后者，有屠沽沽酒市脯鱼
盐而已。今熟食遍列，殽施成市，作业堕怠，食必趣时，
杨豚韭卵狗。“马朘煎鱼切干羊淹鸡寒蜩马骆日
蹇捕庸脯胹羔豆赐𪃟膹鹰羹自鲍甘瓠热梁和炙。”
古者土鼓凷枹，击木拊石，以尽其欢。及其后，卿大夫
有管磬，士有琴瑟。往者民间酒会，各以党俗弹筝鼓
缶而已，无要妙之音，变羽之转。今富者钟鼓五乐，歌
儿数曹，中者鸣竽调瑟，郑儛赵讴。